Document ID: 32012D0412

IZVEDBENI SKLEP KOMISIJE
z dne 19. julija 2012
o spremembi seznama temeljnih lokalnih skupnosti v Prilogi k Direktivi Sveta 94/80/ES o določitvi podrobne ureditve za uresničevanje volilne pravice in pravice do kandidiranja na lokalnih volitvah državljanov Unije, ki prebivajo v državi članici, v kateri nimajo državljanstva
(2012/412/EU)
EVROPSKA KOMISIJA JE -
ob upoštevanju Pogodbe o delovanju Evropske unije in zlasti člena 22(1) Pogodbe,
ob upoštevanju Direktive Sveta 94/80/ES z dne 19. decembra 1994 o določitvi podrobne ureditve za uresničevanje volilne pravice in pravice do kandidiranja na lokalnih volitvah državljanov Unije, ki prebivajo v državi članici, v kateri nimajo državljanstva (1), in zlasti člena 2(2) Direktive,
ob upoštevanju naslednjega:
(1)
V Prilogi k Direktivi 94/80/ES so navedene „temeljne lokalne skupnosti“, ki določajo področje uporabe Direktive.
(2)
V skladu s členom 2(2) Direktive 94/80/ES država članica uradno obvesti Komisijo, ali se kakršna koli temeljna lokalna skupnost, navedena v Prilogi k tej Direktivi, na podlagi spremembe v nacionalnem pravu nadomesti z drugo temeljno lokalno skupnostjo, ali če je na podlagi take spremembe ta temeljna lokalna skupnost odpravljena ali so ustanovljene nove. Zato Komisija prilagodi navedeno prilogo z ustreznimi nadomestitvami, črtanji ali dodajanjem, in se tako revidirana Priloga objavi v Uradnem listu Evropske unije.
(3)
Danska, Grčija, Irska, Latvija in Litva so obvestile Komisijo, da so se na podlagi sprememb v nacionalnem pravu spremenile njihove „temeljne lokalne skupnosti“. Komisija je bila uradno obveščena o teh zakonih.
(4)
Prilogo k Direktivi 94/80/ES je treba ustrezno spremeniti -
SPREJELA NASLEDNJI SKLEP:
Člen 1
Priloga k Direktivi 94/80/ES se spremeni v skladu s Prilogo k temu sklepu.
Člen 2
Ta sklep začne veljati prvi dan po objavi v Uradnem listu Evropske unije.
V Bruslju, 19. julija 2012

Labels: 10
0
18
11